Diari Oficial de la Generalitat Valenciana


Sumari del DOGV 1205, del 19-12-1989 (1989/816000)

RESOLUCIÓ del Conseller d'Obres Publiques, Urbanisme i Transports, de data 24 d'octubre de 1989, per la qual s'autoritza la sol.licitud per a procedir a la revisió anticipada de les Normes Subsidiàries de Planejament Municipal de l'Alqueria de la Comtessa segons els objectius plantejats per l'Ajuntament i atès el criteri favorable de la Comissió Territorial d'Urbanisme de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1205

Data del DOGV
:   19-12-1989

Secció del DOGV
:   ALTRES DISPOSICIONS

Número del document
:   1989/816000


Data del document
:   24-10-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució del Conseller d'Obres Públiques, Urbanisme i Transports, de data 24 d'octubre de 1989, per la qual s'autoritza la sol.licitud per a procedir a la revisió anticipada de les Normes Subsidiàries de Planejament Municipal de l'Alqueria de la Comtessa, segons els objectius plantejats per l'ajuntament i atés el criteri favorable de la Comissió Territorial d'Urbanisme de València.  
Vist l?expedient de sol·licitud d'autorització per a procedir a la revisió anticipada de les Normes Subsidiàries de Planejament Municipal de l'Alqueria de la Comtessa (València).  
Vist que l'Ajuntament de l?Alqueria de la Comtessa en sessió plenària celebrada el 6 de juliol de 1989 acordà sol·licitar de la Comissió Provincial d'Urbanisme informe previ a l?expedient relatiu a la revisió de les Normes Subsidiàries ampliació del sòl industrial en zona de magatzems i serveis «Hort de Lloret» i reduir el sòl urbà de magatzems a Sotaya pels problemes funcionals que ocasionen.  
Vist que la Comissió Territorial d'Urbanisme de València en sessió celebrada en data 26 de setembre de 1989 acordà informar favorablement sobre la revisió anticipada de les citades Normes Subsidiàries formulada per l'ajuntament.  
Atés que la revisió plantejada per l'ajuntament de l'Alqueria de la Comtessa no està prevista en el planejament vigent, es requereix d'acord amb l'establert en l'article 47.2 de la Llei del Sòl i Ordenació Urbana l'autorització del Conseller d'Obres Públiques, Urbanisme i Transports.  
Atés que els objectius perseguits per l'ajuntament de l'Alqueria de la Comtessa amb la revisió que es planteja està justificat i per tant es considera procedent la seua autorització.  
Vist els preceptes legals citats, la Llei del Sòl, la Llei de Procediment Administratiu i la resta de pertinent aplicació, he resolt: autoritzar la sol·licitud per a procedir a la revisió anticipada de les Normes Subsidiàries de Planejament Municipal de l'Alqueria de la Comtessa segons els objectius plantejats per l'ajuntament i tenint en compte el criteri favorable de la Comissió Territorial d'Urbanisme de València.  
Contra aquesta Resolució, que és definitiva, es podrà interposar Recurs de Reposició davant d'aquest Conseller en el termini d'un mes, a comptar des de l?endemà de la notificació de la publicació de la resolució, previ al Contenciós-administratiu a interposar, si s'escau, davant la Sala Contenciosa Administrativa del Tribunal Superior de Justicia de la Comunitat Valenciana, en el termini de dos mesos des de la publicació de la Resolució del Recurs de Reposició, si fos expressa, o en el termini d'un any des de la data de la interposició del citat Recurs de Reposició, si no fos objecte de resolució. Tot això sense perjudici de la interposició de qualsevol altre recurs que es considere escaient.  
València, 24 d'octubre de 1989. - El Conseller d'Obres Públiques, Urbanisme i Transports: Rafael Blasco i Castany.